Totalt ble det produsert 57 originale egg. «St. Georgs orden-egget» forlot Russland med Maria Feodorovna i 1918, men resten ble igjen i Russland. Noen forsvant i plyndringene under den russiske revolusjon og noen ble låst inne i hvelvene i Kreml. I 1930 og tiden etterpå solgte Josef Stalin 14 av eggene på vestlige kunstauksjoner for å skaffe penger. Noen av eggene ble ved første frembud solgt for så lite som 400 dollar. Noen av disse eggene ble kjøpt av Armand Hammer. mini|Liljebukettklokke Per 2006 er bare 21 egg fortsatt i Russland. De fleste av disse vises fram på Kremls militærmuseum. Ni egg ble i februar 2004 kjøpt av Viktor Vekselberg, en russisk oljemillionær. Mindre samlinger finnes også på forskjellige museum rundt om i verden. Fire egg finnes i private samlinger og åtte egg er fortsatt savnet.